01997A0611(01) — EL — 31.01.2020 — 002.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:





Διορθώνεται από:









▼B

ΣΥΜΦΩΝΙΑ

μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών







Η ΕΥΡΩΠΑΪΚΗ ΚΟΙΝΟΤΗΤΑ, στο εξής «η Κοινότητα», αφενός και ΟΙ ΗΝΩΜΕΝΕΣ ΠΟΛΙΤΕΙΕΣ ΤΟΥ ΜΕΞΙΚΟΥ, αφετέρου, στο εξής «συμβαλλόμενα μέρη», ΕΠΙΘΥΜΩΝΤΑΣ να βελτιώσουν τις συνθήκες εμπορίας των αλκοολούχων ποτών στις αγορές τους, σύμφωνα με τις αρχές της ισότητας, του αμοιβαίου συμφέροντός τους και της αμοιβαιότητας, ΣΥΜΦΩΝΗΣΑΝ ΤΑ ΑΚΟΛΟΥΘΑ:







Άρθρο 1

Τα συμβαλλόμενα μέρη συμφωνούν, βάσει των αρχών της ισότητας και της αμοιβαιότητας, να διευκολύνουν και να προωθήσουν το μεταξύ τους εμπόριο αλκοολούχων ποτών.

Άρθρο 2

Η παρούσα συμφωνία ισχύει για τα προϊόντα που υπάγονται στον κωδικό 2208 της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων.

Για τους σκοπούς της παρούσας συμφωνίας νοούνται ως:

α) «αλκοολούχο ποτό καταγωγής», ακολουθούμενο από το όνομα του ενός από τα συμβαλλόμενα μέρη: αλκοολούχο ποτό που εμφαίνεται στο παράρτημα και παρασκευάζεται στο εν λόγω συμβαλλόμενο μέρος 7

β) «περιγραφή»: οι επωνυμίες που τίθενται στη σήμανση, στα έγγραφα που συνοδεύουν το αλκοολούχο ποτό κατά τη μεταφορά του, στα εμπορικά έγγραφα, και ιδίως στα τιμολόγια και στα δελτία παράδοσης, καθώς επίσης και στις διαφημίσεις 7

γ) «σήμανση»: όλες οι περιγραφές και άλλες ενδείξεις, σημεία, σχέδια ή σήματα που χαρακτηρίζουν το αλκοολούχο ποτό και τίθενται επί του ιδίου δοχείου, συμπεριλαμβανομένου και του συστήματος κλεισίματος του δοχείου, ή στην πινακίδα η οποία είναι προσαρτημένη στο δοχείο ή στο περικάλυμμα του λαιμού των φιαλών 7

δ) «παρουσίαση»: οι επωνυμίες που χρησιμοποιούνται στα δοχεία και στους μηχανισμούς κλεισίματος, στη σήμανση και στη συσκευασία 7

ε) «συσκευασία»: τα προστατευτικά περιτυλίγματα, όπως χαρτί, ψάθινα περιβλήματα κάθε είδους, χαρτόνια και κιβώτια, που χρησιμοποιούνται για τη μεταφορά ενός ή περισσοτέρων δοχείων.

Άρθρο 3

Οι ακόλουθες επωνυμίες προστατεύονται:

α) σε ό,τι αφορά τα αλκοολούχα ποτά κοινοτικής καταγωγής, οι επωνυμίες που αναφέρονται στο παράρτημα Ι 7

β) σε ό,τι αφορά τα αλκοολούχα ποτά μεξικανικής καταγωγής, οι επωνυμίες που αναφέρονται στο παράρτημα ΙΙ.

Άρθρο 4

1. Στις Ηνωμένες Πολιτείες του Μεξικού, οι προστατευόμενες κοινοτικές επωνυμίες:

— χρησιμοποιούνται μόνο υπό τις προϋποθέσεις που προβλέπονται από τους νόμους και τους κανονισμούς της Κοινότητας και

— προορίζονται αποκλειστικώς για τα αλκοολούχα ποτά κοινοτικής καταγωγής για τα οποία ισχύουν.

2. Στην Κοινότητα, οι προστατευόμενες επωνυμίες του Μεξικού:

— χρησιμοποιούνται μόνο υπό τις προϋποθέσεις που προβλέπονται από τους νόμους και κανονισμούς των Ηνωμένων Πολιτειών του Μεξικού και

— προορίζονται αποκλειστικώς για τα αλκοολούχα ποτά καταγωγής των Ηνωμένων Πολιτειών του Μεξικού για τα οποία ισχύουν.

3. Με την επιφύλαξη των άρθρων 22 και 23 της συμφωνίας για τις εμπορικές πτυχές των δικαιωμάτων πνευματικής ιδιοκτησίας που αφορούν το εμπόριο και αναφέρονται στο παράρτημα 1 Γ της συμφωνίας για την ίδρυση του Παγκόσμιου Οργανισμού Εμπορίου, τα συμβαλλόμενα μέρη λαμβάνουν όλα τα αναγκαία μέτρα, σύμφωνα με την παρούσα συμφωνία, για να εξασφαλίσουν την αμοιβαία προστασία των επωνυμιών που αναφέρονται στο άρθρο 3 και χρησιμοποιούνται για την περιγραφή αλκοολούχων ποτών καταγωγής των συμβαλλόμενων μερών. Κάθε συμβαλλόμενο μέρος παρέχει στους ενδιαφερόμενους τα νομικά μέσα για την παρεμπόδιση της χρήσης μιας επωνυμίας προς περιγραφή αλκοολούχου ποτού το οποίο δεν κατάγεται από τον τόπο που αναφέρεται στην εν λόγω επωνυμία ή από τον τόπο όπου η εν λόγω επωνυμία χρησιμοποιείται παραδοσιακά.

4. Τα συμβαλλόμενα μέρη δεν αρνούνται να παράσχουν την προστασία που προβλέπεται από το παρόν άρθρο υπό τις περιστάσεις που ορίζονται στις παραγράφους 4, 5, 6 και 7 του άρθρου 24 της συμφωνίας για τις εμπορικές πτυχές των δικαιωμάτων πνευματικής ιδιοκτησίας.

Άρθρο 5

Η προστασία που αναφέρεται στο άρθρο 4 εφαρμόζεται ακόμη και όταν αναφέρεται η πραγματική καταγωγή του αλκοολούχου ποτού, καθώς επίσης και όταν η επωνυμία χρησιμοποιείται μεταφρασμένη ή συνοδεύεται από όρους όπως «είδος», «τύπος», «τρόπος», «απομίμηση», «μέθοδος» ή άλλες ανάλογες εκφράσεις, συμπεριλαμβανομένων γραφικών συμβόλων που ενδέχεται να επιφέρουν σύγχυση.

Άρθρο 6

Σε περίπτωση ομωνυμίας αλκοολούχων ποτών, η προστασία θα παρέχεται σε κάθε επωνυμία. Τα συμβαλλόμενα μέρη θα καθορίσουν τις πρακτικές προϋποθέσεις υπό τις οποίες οι ομώνυμες επωνυμίες θα διαφοροποιούνται μεταξύ τους, λαμβανομένης υπόψη της ανάγκης να εξασφαλισθεί η ίση μεταχείριση των ενδιαφερομένων παραγωγών και να μην εξαπατώνται οι καταναλωτές.

Άρθρο 7

Οι διατάξεις της παρούσας συμφωνίας δεν πρέπει σε καμία περίπτωση να βλάπτουν το δικαίωμα καθενός να χρησιμοποιεί για εμπορικούς σκοπούς το όνομά του ή εκείνο του προκατόχου του στην επιχείρηση, εφόσον αυτό δεν χρησιμοποιείται κατά τρόπο που να εξαπατά το κοινό.

Άρθρο 8

Καμία διάταξη της παρούσας συμφωνίας δεν υποχρεώνει ένα συμβαλλόμενο μέρος να προστατεύει επωνυμία του άλλου συμβαλλομένου μέρους η οποία δεν προστατεύεται ή έχει παύσει προστατευόμενη στη χώρα καταγωγής ή έχει περιπέσει εκεί σε αχρηστία.

Άρθρο 9

Τα συμβαλλόμενα μέρη λαμβάνουν όλα τα αναγκαία μέτρα για να εξασφαλίσουν ότι σε περιπτώσεις εξαγωγής και εμπορίας αλκοολούχων ποτών καταγωγής των συμβαλλομένων μερών εκτός της επικράτειάς τους, οι προστατευόμενες δια της παρούσας συμφωνίας επωνυμίες ενός συμβαλλομένου μέρους δεν θα χρησιμοποιηθούν για να περιγράψουν ή να παρουσιάσουν αλκοολούχο ποτό του άλλου συμβαλλόμενου μέρους.

Άρθρο 10

Στο βαθμό που επιτρέπεται από τη σχετική νομοθεσία των συμβαλλομένων μερών, η προστασία που παρέχεται από την παρούσα συμφωνία επεκτείνεται και στα φυσικά και νομικά πρόσωπα, ομοσπονδίες, ενώσεις και οργανώσεις παραγωγών, εμπόρων ή καταναλωτών με έδρα στο άλλο συμβαλλόμενο μέρος.

Άρθρο 11

Εάν η περιγραφή ή η παρουσίαση αλκοολούχου ποτού, κυρίως στη σήμανση ή στα επίσημα ή εμπορικά έγγραφα ή και σε διαφημίσεις, αντιβαίνει στην παρούσα συμφωνία, τα συμβαλλόμενα μέρη εφαρμόζουν τα διοικητικά μέτρα ή προσφεύγουν στις δικαστικές ενέργειες που επιβάλλονται προκειμένου να καταπολεμηθεί ο αθέμιτος ανταγωνισμός ή να παρεμποδιστεί με κάθε άλλο τρόπο η καταχρηστική χρησιμοποίηση του προστατευομένου ονόματος.

Άρθρο 12

Η παρούσα συμφωνία εφαρμόζεται, αφενός μεν, στα εδάφη τα οποία εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στην εν λόγω συνθήκη και, αφετέρου, στο έδαφος των Ηνωμένων Πολιτειών του Μεξικού.

Άρθρο 13

Η παρούσα συμφωνία δεν ισχύει για τα αλκοολούχα ποτά τα οποία:

α) διαμετακομίζονται διά του εδάφους ενός από τα συμβαλλόμενα μέρη ή

β) είναι καταγωγής ενός από τα συμβαλλόμενα μέρη και μεταφέρονται μεταξύ των μερών σε μικρές ποσότητες.

Θεωρούνται ως μικρές ποσότητες:

α) οι ποσότητες αλκοολούχων ποτών μέχρι και δέκα λίτρα ανά ταξιδιώτη οι οποίες περιλαμβάνονται στις προσωπικές αποσκευές των ταξιδιωτών 7

β) οι ποσότητες αλκοολούχων ποτών μέχρι και δέκα λίτρα, οι οποίες αποστέλλονται μεταξύ ιδιωτών 7

γ) τα αλκοολούχα ποτά που περιλαμβάνονται στην οικοσκευή ιδιωτών που μετακομίζουν 7

δ) οι ποσότητες αλκοολούχων ποτών που εισάγονται για πειράματα, επιστημονικούς και τεχνικούς σκοπούς, εντός του ορίου του ενός εκατόλιτρου 7

ε) τα ατελώς εισαγόμενα αλκοολούχα ποτά που προορίζονται για τις διπλωματικές αντιπροσωπείες, τις προξενικές αρχές και συναφείς οργανισμούς 7

στ) τα αλκοολούχα ποτά που διατίθενται επί των διεθνών μέσων μεταφοράς.

Άρθρο 14

1. Κάθε συμβαλλόμενο μέρος καθορίζει τις αρχές που είναι αρμόδιες για τον έλεγχο της εφαρμογής της παρούσας συμφωνίας.

2. Τα συμβαλλόμενα μέρη αλληλοενημερώνονται σχετικά με τα ονόματα και τις διευθύνσεις των οργάνων αυτών, το αργότερο δύο μήνες μετά την έναρξη ισχύος της παρούσας συμφωνίας και συνεργάζονται στενά και άμεσα.

Άρθρο 15

1. Εάν ένα από τα όργανα που ορίζονται στο άρθρο 14 έχει λόγους να υποπτεύεται ότι:

α) ένα αλκοολούχο ποτό, όπως ορίζεται στο άρθρο 2 και το οποίο αποτελεί ή απετέλεσε αντικείμενο εμπορικής συναλλαγής μεταξύ των Ηνωμένων Πολιτειών του Μεξικού και της Κοινότητας δεν είναι σύμφωνο με τις διατάξεις της παρούσας συμφωνίας ή της κοινοτικής νομοθεσίας ή της μεξικανικής νομοθεσίας περί αλκοολούχων ποτών και

β) ότι η παράβαση αυτή είναι ιδιαίτερης σημασίας για το άλλο συμβαλλόμενο μέρος και μπορεί να προκαλέσει διοικητικά μέτρα ή δικαστικές διώξεις,

η εν λόγω αρχή ενημερώνει αμέσως την Επιτροπή και την ή τις αρμόδιες αρχές του άλλου συμβαλλομένου μέρους.

2. Τα στοιχεία που παρέχονται κατ' εφαρμογή της παραγράφου 1 συνοδεύονται από επίσημα έγγραφα, εμπορικά ή άλλα δικαιολογητικά και αναφέρουν τα τυχόν διοικητικά μέτρα ή δικαστικές διώξεις. Τα στοιχεία αυτά πρέπει να αφορούν, μεταξύ άλλων, όσον αφορά το συγκεκριμένο αλκοολούχο ποτό:

α) τον παραγωγό και τον κάτοχο αυτού 7

β) τη σύνθεση του ποτού 7

γ) την περιγραφή και παρουσίαση 7

δ) το είδος της παράβασης των κανόνων παραγωγής και εμπορίας.

Άρθρο 16

1. Τα συμβαλλόμενα μέρη διαβουλεύονται όταν το ένα από αυτά θεωρεί ότι το άλλο αθετεί υποχρέωση που απορρέει από την παρούσα συμφωνία.

2. Το συμβαλλόμενο μέρος το οποίο ζητά τις διαβουλεύσεις ανακοινώνει στο άλλο μέρος όλα τα στοιχεία εκείνα που είναι αναγκαία για την εις βάθος εξέταση της συγκεκριμένης περίπτωσης.

3. Σε περίπτωση που κάθε αναβολή ή καθυστέρηση μπορεί να θέσει σε κίνδυνο την ανθρώπινη υγεία ή να καταστήσει αναποτελεσματικά τα μέτρα καταπολέμησης της απάτης, δύνανται να ληφθούν προσωρινά ασφαλιστικά μέτρα χωρίς διαβουλεύσεις, υπό την προϋπόθεση ότι οι διαβουλεύσεις θα διεξαχθούν αμέσως μετά τη λήψη των μέτρων.

4. Εάν, μετά τις διαβουλεύσεις που προβλέπονται στις παραγράφους 1 και 3, τα συμβαλλόμενα μέρη δεν καταλήξουν σε συμφωνία, το μέρος που ζήτησε τις διαβουλεύσεις ή έλαβε τα μέτρα που αναφέρονται στην παράγραφο 3, δύναται να λάβει τα ενδεδειγμένα συντηρητικά μέτρα ώστε να καταστεί δυνατή η εφαρμογή της παρούσας συμφωνίας.

Άρθρο 17

Συγκροτείται μεικτή επιτροπή αποτελούμενη από εκπροσώπους της Κοινότητας και των Ηνωμένων Πολιτειών του Μεξικού. Η επιτροπή συγκαλείται, κατόπιν αιτήσεως ενός των συμβαλλομένων μερών και σύμφωνα με τις ανάγκες εφαρμογής της συμφωνίας, εναλλάξ στην Κοινότητα και στις Ηνωμένες Πολιτείες του Μεξικού.

Η μεικτή επιτροπή επιβλέπει την ορθή εφαρμογή της παρούσας συμφωνίας και εξετάζει κάθε θέμα εφαρμογής της. Ειδικότερα, η μεικτή επιτροπή δύναται να απευθύνει συστάσεις προς επίτευξη των στόχων της παρούσας συμφωνίας.

Άρθρο 18

1. Τα συμβαλλόμενα μέρη δύνανται να τροποποιήσουν ομοφώνως τις διατάξεις της παρούσας συμφωνίας, προκειμένου να ενισχυθεί η συνεργασία τους στον τομέα των αλκοολούχων ποτών.

2. Αν η νομοθεσία ενός από τα συμβαλλόμενα μέρη τροποποιηθεί για να προστατεύσει άλλες επωνυμίες από εκείνες οι οποίες περιλαμβάνονται στο παράρτημα της παρούσας συμφωνίας, οι εν λόγω επωνυμίες θα συμπεριληφθούν στο παράρτημα μόλις περατωθούν οι διαβουλεύσεις και εντός ευλόγου προθεσμίας.

Άρθρο 19

1. Τα αλκοολούχα ποτά τα οποία, κατά την έναρξη ισχύος της παρούσας συμφωνίας, έχουν μεν παραχθεί, περιγραφεί και παρουσιασθεί νόμιμα αλλά απαγορεύονται από την παρούσα συμφωνία, δύνανται να τεθούν σε εμπορία χονδρικώς για μια περίοδο ενός έτους από την έναρξη ισχύος της συμφωνίας και λιανικώς μέχρις εξαντλήσεως των αποθεμάτων. Τα αλκοολούχα ποτά που περιλαμβάνονται στην παρούσα συμφωνία δεν θα μπορούν πλέον να παράγονται εκτός της περιοχής καταγωγής τους μόλις αρχίσει να ισχύει η συμφωνία.

2. Εκτός εάν τα συμβαλλόμενα μέρη συμφωνήσουν το αντίθετο, η εμπορία των αλκοολούχων ποτών που παράγονται, περιγράφονται και παρουσιάζονται σύμφωνα με την παρούσα συμφωνία, των οποίων όμως η περιγραφή και η παρουσίαση έπαυσε να είναι σύμφωνη με τη συμφωνία συνεπεία τροποποιήσεώς της, μπορούν να συνεχίσουν διατιθέμενα στο εμπόριο μέχρις εξαντλήσεως των αποθεμάτων.

Άρθρο 20

Τα παραρτήματα της παρούσας συμφωνίας αποτελούν αναπόσπαστο τμήμα αυτής.

Άρθρο 21

Η παρούσα συμφωνία συντάσσεται εις διπλούν στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και όλα τα κείμενα είναι εξίσου αυθεντικά.

Άρθρο 22

Η παρούσα συμφωνία αρχίζει να ισχύει την πρώτη ημέρα του δεύτερου μήνα που έπεται της ημερομηνίας κατά την οποία τα συμβαλλόμενα μέρη θα κοινοποιήσουν γραπτώς μεταξύ τους την ολοκλήρωση των αναγκαίων σχετικών διαδικασιών.

Κάθε συμβαλλόμενο μέρος μπορεί να καταγγείλει την παρούσα συμφωνία, κοινοποιώντας στο άλλο συμβαλλόμενο μέρος γραπτή προειδοποίηση ενός έτους.

Hecho en Bruselas, el veintisiete de mayo de mil novecientos noventa y siete.

Udfærdiget i Bruxelles den syvogtyvende maj nitten hundrede og syvoghalvfems.

Geschehen zu Brüssel am siebenundzwanzigsten Mai neunzehnhundertsiebenundneunzig.

'Έγινε στις Βρυξέλλες, στις είκοσι εφτά Μαΐου χίλια εννιακόσια ενενήντα επτά.

Done at Brussels on the twenty-seventh day of May in the year one thousand nine hundred and ninety-seven.

Fait à Bruxelles, le vingt-sept mai mil neuf cent quatre-vingt-dix-sept.

Fatto a Bruxelles, addì ventisette maggio millenovecentonovantasette.

Gedaan te Brussel, de zevenentwintigste mei negentienhonderd zevenennegentig.

Feito em Bruxelas, em vinte e sete de Maio de mil novecentos e noventa e sete.

Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M4

ΠΑΡΑΡΤΗΜΑ I







Προέλευση Επωνυμία Αυστρία Inländerrum Αυστρία Jägertee / Jagertee / Jagatee Αυστρία Mariazeller Magenlikör Αυστρία Steinfelder Magenbitter Αυστρία Wachauer Marillenbrand Αυστρία Wachauer Marillenlikör Αυστρία Wachauer Weinbrand Αυστρία Korn / Kornbrand Γερμανία Βέλγιο Βέλγιο Balegemse jenever Βέλγιο Hasseltse jenever / Hasselt Βέλγιο O’ de Flander - Oost-Vlaamse Graanjenever Βέλγιο Peket - Pekêt / Pèket-Pèkèt de Wallonie Βέλγιο Genièvre aux fruits / Vruchtenjenever / Jenever met vruchten / Fruchtgenever Κάτω Χώρες Γερμανία Βέλγιο Κάτω Χώρες Genièvre de grains / Graanjenever / Graangenever Γαλλία Βέλγιο Genièvre / Jenever / Genever (1) Κάτω Χώρες Γαλλία Γερμανία Βουλγαρία Бургаска Мускатова ракия / Мускатова ракия от Бургас / Bourgaska Muscatova rakya / Muscatova rakya from Bourgas Βουλγαρία Карловска гроздова ракия / Гроздова Ракия от Карлово / Karlovska grozdova rakya / Grozdova Rakya from Karlovo Βουλγαρία Ловешка сливова ракия / Сливова ракия от Ловеч / Loveshka slivova rakya / Slivova rakya from Lovech Βουλγαρία Поморийска гроздова ракия / Гроздова ракия от Поморие / Pomoriyska grozdova rakya / Grozdova rakya from Pomorie Βουλγαρία Сливенска перла (Сливенска гроздова ракия / Гроздова ракия от Сливен) / Slivenska perla (Slivenska grozdova rakya / Grozdova rakya from Sliven) Βουλγαρία Стралджанска Мускатова ракия / Мускатова ракия от Стралджа / Straldjanska Muscatova rakya / Muscatova rakya from Straldja Βουλγαρία Сунгурларска гроздова ракия / Гроздова ракия от Сунгурларе / Sungurlarska grozdova rakya / Grozdova rakya from Sungurlare Βουλγαρία Сухиндолска гроздова ракия / Гроздова ракия от Сухиндол / Suhindolska grozdova rakya / Grozdova rakya from Suhindol Βουλγαρία Троянска сливова ракия / Сливова ракия от Троян / Troyanska slivova rakya / Slivova rakya from Troyan (2) Κροατία Hrvatska loza Κροατία Hrvatska stara šljivovica Κροατία Hrvatska travarica Κροατία Hrvatski pelinkovac Κροατία Slavonska šljivovica Κροατία Zadarski maraschino Κύπρος Ζιβανία / Τζιβανία / Ζιβάνα / Zivania Εσθονία Estonian vodka Φινλανδία Suomalainen Marjalikööri / Suomalainen Hedelmälikööri / Finsk Bärlikör / Finsk Fruktlikör / Finnish berry liqueur / Finnish fruit liqueur Φινλανδία Suomalainen Vodka / Finsk Vodka / Vodka of Finland Γαλλία Armagnac (Η ονομασία «Armagnac» ενδέχεται να συμπληρώνεται με τις ακόλουθες ενδείξεις: — Bas-Armagnac — Haut-Armagnac — Armagnac-Ténarèze — Blanche-Armagnac) Γαλλία Calvados Domfrontais Γαλλία Calvados Pays d’Auge Γαλλία Calvados Γαλλία Cassis de Bourgogne Γαλλία Cassis de Dijon Γαλλία Cassis de Saintonge Γαλλία Eau-de-vie de Cognac / Eau-de-vie des Charentes / Cognac (Η ονομασία «Cognac» ενδέχεται να συμπληρώνεται με τις ακόλουθες ενδείξεις: — Fine — Grande Fine Champagne — Grande Champagne — Petite Fine Champagne — Petite Champagne — Fine Champagne — Borderies — Fins Bois — Bons Bois) Γαλλία Eau-de-vie de cidre de Bretagne Γαλλία Eau-de-vie de cidre de Normandie Γαλλία Eau-de-vie de cidre du Maine Γαλλία Eau-de-vie de Faugères Γαλλία Eau-de-vie de poiré de Normandie Γαλλία Eau-de-vie de vin de la Marne Γαλλία Eau-de-vie de vin des Côtes-du-Rhône Γαλλία Eau-de-vie de vin originaire du Bugey Γαλλία Eau-de-vie de vin originaire du Languedoc Γαλλία Fine Bordeaux Γαλλία Fine de Bourgogne Γαλλία Framboise d’Alsace Γαλλία Genièvre Flandres Artois Γαλλία Kirsch d’Alsace Γαλλία Kirsch de Fougerolles Γαλλία Marc d’Alsace Gewürztraminer Γαλλία Marc d’Auvergne Γαλλία Marc de Bourgogne / Eau-de-vie de marc de Bourgogne Γαλλία Marc de Champagne / Eau-de-vie de marc de Champagne Γαλλία Marc de Provence Γαλλία Marc de Savoie Γαλλία Marc des Côtes-du-Rhône / Eau-de-vie de marc des Côtes du Rhône Γαλλία Marc du Bugey Γαλλία Marc du Jura (3) Γαλλία Marc du Languedoc Γαλλία Mirabelle d’Alsace Γαλλία Mirabelle de Lorraine Γαλλία Pommeau de Bretagne Γαλλία Pommeau de Normandie Γαλλία Pommeau du Maine Γαλλία Quetsch d’Alsace Γαλλία Ratafia de Champagne Γαλλία Rhum de la Guadeloupe Γαλλία Rhum de la Guyane Γαλλία Rhum de la Martinique Γαλλία Rhum de la Réunion Γαλλία Rhum de sucrerie de la Baie du Galion Γαλλία Rhum des Antilles françaises Γαλλία Rhum des départements français d’outre-mer Γαλλία Whisky alsacien / Whisky d’Alsace Γαλλία Whisky Breton / Whisky de Bretagne (4) Γερμανία Bärwurz Γερμανία Bayerischer Gebirgsenzian Γερμανία Bayerischer Kräuterlikör Γερμανία Benediktbeurer Klosterlikör Γερμανία Berliner Kümmel Γερμανία Blutwurz Γερμανία Chiemseer Klosterlikör Γερμανία Deutscher Weinbrand Γερμανία Emsländer Korn / Kornbrand Γερμανία Ettaler Klosterlikör Γερμανία Fränkischer Obstler Γερμανία Fränkisches Kirschwasser Γερμανία Fränkisches Zwetschgenwasser Γερμανία Hamburger Kümmel Γερμανία Haselünner Korn / Kornbrand Γερμανία Hasetaler Korn / Kornbrand Γερμανία Hüttentee Γερμανία Münchener Kümmel Γερμανία Münsterländer Korn / Kornbrand Γερμανία Ostfriesischer Korngenever Γερμανία Ostpreußischer Bärenfang Γερμανία Pfälzer Weinbrand Γερμανία Rheinberger Kräuter (5) Γερμανία Schwarzwälder Himbeergeist Γερμανία Schwarzwälder Kirschwasser Γερμανία Schwarzwälder Mirabellenwasser Γερμανία Schwarzwälder Williamsbirne Γερμανία Schwarzwälder Zwetschgenwasser Γερμανία Sendenhorster Korn/Kornbrand Γερμανία Steinhäger Ελλάδα Ouzo/Ούζο Κύπρος Ελλάδα Κίτρο Νάξου / Kitro of Naxos Ελλάδα Κουμκουάτ Κέρκυρας / Koum Kouat of Corfu Ελλάδα Μαστίχα Χίου / Masticha of Chios Ελλάδα Ούζο Θράκης / Ouzo of Thrace Ελλάδα Ούζο Καλαμάτας / Ouzo of Kalamata Ελλάδα Ούζο Μακεδονίας / Ouzo of Macedonia Ελλάδα Ούζο Μυτιλήνης / Ouzo of Mitilene Ελλάδα Ούζο Πλωμαρίου / Ouzo of Plomari Ελλάδα Τεντούρα / Tentoura Ελλάδα Τσικουδιά Κρήτης / Tsikoudia of Crete Ελλάδα Τσικουδιά / Tsikoudia / Τσίπουρο / Tsipouro Ελλάδα Τσίπουρο Θεσσαλίας / Tsipouro of Thessaly Ελλάδα Τσίπουρο Μακεδονίας / Tsipouro of Macedonia Ελλάδα Τσίπουρο Τυρνάβου / Tsipouro of Tyrnavos Ουγγαρία Békési Szilvapálinka Ουγγαρία Gönci Barackpálinka Ουγγαρία Kecskeméti Barackpálinka Ουγγαρία Szabolcsi Almapálinka Ουγγαρία Szatmári Szilvapálinka Ουγγαρία Törkölypálinka Ουγγαρία Újfehértói meggypálinka Ουγγαρία Pálinka Αυστρία Ιρλανδία Irish Cream Ιρλανδία Irish Poteen / Irish Poitín Ιρλανδία Irish Whiskey / Uisce Beatha Eireannach / Irish Whisky Ιταλία Aprikot trentino / Aprikot del Trentino Ιταλία Brandy italiano Ιταλία Distillato di mele trentino / Distillato di mele del Trentino Ιταλία Genepì del Piemonte Ιταλία Genepì della Valle d’Aosta Ιταλία Genziana trentina / Genziana del Trentino Ιταλία Grappa Ιταλία Grappa di Barolo Ιταλία Grappa friulana / Grappa del Friuli Ιταλία Grappa lombarda / Grappa della Lombardia Ιταλία Grappa piemontese / Grappa del Piemonte Ιταλία Grappa siciliana / Grappa di Sicilia Ιταλία Grappa trentina / Grappa del Trentino Ιταλία Grappa veneta / Grappa del Veneto Ιταλία Kirsch Friulano / Kirschwasser Friulano Ιταλία Kirsch Trentino / Kirschwasser Trentino Ιταλία Liquore di limone della Costa d’Amalfi Ιταλία Liquore di limone di Sorrento Ιταλία Mirto di Sardegna Ιταλία Nocino di Modena Ιταλία Sliwovitz del Friuli-Venezia Giulia Ιταλία Sliwovitz trentino / Sliwovitz del Trentino Ιταλία Südtiroler Enzian / Genziana dell’Alto Adige Ιταλία Südtiroler Golden Delicious / Golden Delicious dell’Alto Adige Ιταλία Südtiroler Grappa / Grappa dell’Alto Adige Ιταλία Südtiroler Gravensteiner / Gravensteiner dell’Alto Adige Ιταλία Südtiroler Kirsch / Kirsch dell’Alto Adige Ιταλία Südtiroler Marille / Marille dell’Alto Adige Ιταλία Südtiroler Obstler / Obstler dell’Alto Adige Ιταλία Südtiroler Williams / Williams dell’Alto Adige Ιταλία Südtiroler Zwetschgeler / Zwetschgeler dell’Alto Adige Ιταλία Williams friulano / Williams del Friuli Ιταλία Williams trentino / Williams del Trentino Ιταλία Génépi des Alpes / Genepì delle Alpi Γαλλία Λιθουανία Originali lietuviška degtinė / Original Lithuanian vodka Λιθουανία Samanė Λιθουανία Trauktinė Λιθουανία Trauktinė Dainava Λιθουανία Trauktinė Palanga Λιθουανία Trejos devynerios Λιθουανία Vilniaus Džinas / Vilnius Gin Κάτω Χώρες Jonge jenever / jonge genever Βέλγιο Κάτω Χώρες Oude jenever / oude genever Βέλγιο Πολωνία Herbal vodka from the North Podlasie Lowland aromatised with an extract of bison grass / Wódka ziołowa z Niziny Północnopodlaskiej aromatyzowana ekstraktem z trawy żubrowej Πολωνία Polska Wódka / Polish Vodka Πορτογαλία Aguardente Bagaceira Alentejo Πορτογαλία Aguardente Bagaceira Bairrada Πορτογαλία Aguardente Bagaceira da Região dos Vinhos Verdes Πορτογαλία Aguardente de Vinho Alentejo Πορτογαλία Aguardente de Vinho da Região dos Vinhos Verdes Πορτογαλία Aguardente de Vinho Douro Πορτογαλία Aguardente de Vinho Lourinhã Πορτογαλία Aguardente de Vinho Ribatejo Πορτογαλία Medronho do Algarve Πορτογαλία Poncha da Madeira Πορτογαλία Rum da Madeira Ρουμανία Horincă de Cămârzana Ρουμανία Pălincă Ρουμανία Țuică de Argeș Ρουμανία Țuică Zetea de Medieșu Aurit Ρουμανία Vinars Murfatlar Ρουμανία Vinars Segarcea Ρουμανία Vinars Târnave Ρουμανία Vinars Vaslui Ρουμανία Vinars Vrancea Σλοβακία Spišská borovička Σλοβενία Brinjevec Σλοβενία Dolenjski sadjevec Σλοβενία Domači rum Σλοβενία Pelinkovec Ισπανία Aguardiente de hierbas de Galicia Ισπανία Aguardiente de sidra de Asturias Ισπανία Anís Paloma Monforte del Cid Ισπανία Aperitivo Café de Alcoy Ισπανία Brandy de Jerez Ισπανία Brandy del Penedés Ισπανία Cantueso Alicantino Ισπανία Chinchón Ισπανία Gin de Mahón Ισπανία Herbero de la Sierra de Mariola Ισπανία Hierbas de Mallorca Ισπανία Hierbas Ibicencas Ισπανία Licor café de Galicia Ισπανία Licor de hierbas de Galicia Ισπανία Orujo de Galicia Ισπανία Pacharán navarro Ισπανία Palo de Mallorca Ισπανία Ratafia catalana Ισπανία Ronmiel de Canarias Σουηδία Svensk Aquavit / Svensk Akvavit / Swedish Aquavit Σουηδία Svensk Punsch / Swedish Punch Σουηδία Svensk Vodka / Swedish Vodka Ηνωμένο Βασίλειο Scotch Whisky (1) Δεν ζητείται προστασία του όρου «ginebra», λαμβανομένου υπόψη ότι χρησιμοποιείται για να περιγράψει ένα αλκοολούχο ποτό στο Μεξικό. (2) Η προστασία του όρου «Troyan» περιορίζεται στον όρο «Troyan» και δεν ισχύει για τις παραλλαγές του. (3) Η προστασία αυτής της ένδειξης δεν θίγει τα προηγούμενα εμπορικά σήματα που έχουν καταχωριστεί στο Μεξικό. (4) Η προστασία αυτής της ένδειξης δεν θίγει τα προηγούμενα εμπορικά σήματα που έχουν καταχωριστεί στο Μεξικό. (5) Δεν ζητείται η προστασία του όρου «berger» όταν χρησιμοποιείται μόνος του.

ΠΑΡΑΡΤΗΜΑ II